ประสบอุบัติเหตุแขนหักเป็นสองท่อน(Ulnar) ได้รับการผ่าตัดใส่เหล็กดามกระดูกมาเมื่อสามเดือนก่อน ตอนกระดูกหักน่าจะไปโดนเส้นประสาททำให้ นิ้วโป้ง นิ้วชี้ นิ้วกลาง มีอาการชาครับปัจจุบันยังทำกายภาพเองเพื่อฟื้นฟูกำลังมือ/นิ้วอยู่ มีแรงหยิบจับมากขึ้น แต่อาการชาไม่ดีขึ้นเลย อยากรู้ว่าจะสามารถไปหา/หรือกายภาพที่โรงพยาบาลเพื่อช่วยฟื้นฟูอาการชาได้ไหม แล้วสามารถตรวจอะไรเพื่อที่จะทราบว่าเส้นประสาทจะกลับมาเป็นเหมือนเดิมได้ไหมครับ กลัวอาการจะอยู่ถาวรครับ
สวัสดีค่ะ อาการชาตรงนิ้วโป้ง ชี้ กลาง หลังเกิดอุบัติเหตุกระดูกแขนหักมาประมาณ 3 เดือนก่อนหน้านั้น อาจจะเกิดจาก เส้นประสาทได้รับบาดเจ็บซึ่งอาจสัมพันธ์กับการที่กระดูกแขนหักมาก่อนหน้านี้ปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวานกล้ามเนื้ออักเสบ ทำให้มีอาการปวดบริเวณกล้ามเนื้อที่ออกแรงมาก สัมพันธ์กับท่าทาง และอาจทำให้ชาร่วมด้วยได้ หรือเป็นความผิดปกติในสมองทำให้รับรู้ความรู้สึกผิดปกติ แต่มักเป็นชาหนาๆเหมือนไม่รู้สึกอะไร ไม่ใช่ลักษณะเหน็บชาจากที่กล่าวมา ยังมีโอกาสที่จะสัมพันธ์กับอุบัติเหตุในครั้งนั้นได้สูงค่ะ แนะนำการทำกายภาพบำบัดตามที่แพทย์แนะนำต่อเนื่อง การฟื้นฟูอาจใช้เวลา ต้องอดทน ใจเย็น และค่อยๆทำอย่างถูกต้อง ไม่หักโหม หลีกเลี่ยงการทำท่าที่ทำให้เกิดอาการ เช่นการกดทับนานๆ หรือการยกของหนัก ร่วมกับรับประทานยาแก้ปวดปลายประสาทภายใต้การดูแลของแพทย์ได้แต่ถ้ายังมีอาการเป็นมาก แม้กินยา หรือทำกายภาพบำบัดต่อเนื่องก็ยังมีอาการมากอยู่ สามารถปรึกษากับแพทย์ที่ดูแลไม่ว่าจะเป็นศัลยแพทย์หรือแพทย์ด้านเวชศาสตร์ฟื้นฟูเพื่อหาสาเหตุอื่นๆของอาการชาร่วมด้วย ถ้าเป็นจากอุบัติเหตุ แล้วเรื่องกระดูกหักได้รับการรักษา ไม่ได้ไปกดทับเส้นประสาทแล้ว สุดท้ายอาการจะค่อยๆดีขึ้นได้ค่ะ